
DR. 30.11.2010 88 

 
syarikat telekomunikasi untuk membangunkan infra di kawasan-kawasan luar 
bandar, kawasan-kawasan pinggir bandar dan sebagainya.  

Akan tetapi, hari ini kita lihat bahawa luar bandar masih jauh ketinggalan 
kerana akibat daripada pengurusan yang tidak betul yang mana pengurusan ini 
hanya lebih menumpukan lebih daripada RM1 bilion untuk membeli net book yang 
diberikan. Saya kira bahawa itu bukan fungsi tabung ini untuk berikan net book 
dengan jumlah RM1 bilion apatah lagi dengan cara pembelian tersebut yang kita 
lihat bahawa sebut harga yang dibuat oleh kerajaan RM835 untuk satu net book 
tetapi harga sebenarnya ialah lebih jauh murah daripada itu.  Jadi, semua ini saya 
rangkumkan bahawa sebagai satu penghujahan saya bahawa adalah wajar 
sebagai satu ingatan untuk Parlimen ini mencipta satu sejarah bahawa kita 
dengan penuh keterbukaan, Yang Berhormat Menteri dengan penuh rasa jujur 
mengambil tugas dan tanggungjawab ini. Saya bukan suruh Yang Berhormat 
Menteri letak jawatan. Kalau di luar ini, isu-isu yang berkaitan dengan YTL, 4G dan 
sebagainya, ada Menteri di India letak jawatan kerana jual 2G. Ini 4G. Saya hanya 
minta potong untuk RM10. Dengan penuh kejujuran, kebertanggungjawaban 
kepada negara dan juga rakyat dalam negara kita, saya mohon mencadang. 

Tuan Pengerusi: Terima kasih. Seperti biasa, dua orang daripada 
pembangkang dan dua orang daripada kerajaan. Kalau boleh, masa itu 10 minit. 
Silakan. 

5.32 ptg. 

Tuan Jeff Ooi Chuan Aun [Jelutong]: Terima kasih Tuan Pengerusi. 
Demi untuk potongan RM10, saya agak spesifik. Terdapat dua kontroversi bertaraf 
skandal yang telah dikaitkan dengan Kementerian Penerangan, Komunikasi dan 
Kebudayaan (KPKK) serta satu agensi regulatory di bawah kawal seliaan 
kementerian tersebut yakni Suruhanjaya Komunikasi dan Multimedia Malaysia 
(SKMM). 

Kontroversi pertama, ia berkaitan dengan skandal RM1 bilion yang 
dikaitkan dengan penggunaan tabung USP dengan izin, Universal Services 
Provision kelolaan SKMM dalam pembelian net book 1Malaysia. Inti sarinya telah 
dilaporkan di New Straits Times 22 November dan Utusan Malaysia 25 November. 
Kedua-duanya adalah akhbar milikan UMNO. Malah di dalam blog kelolaan 
blogger pro UMNO juga menyebut tentang penglibatan syarikat-syarikat seperti 
Magic Telecom Sdn. Bhd., Numix Engineering Sdn. Bhd., serta personaliti-
personaliti seperti Abdul Razak Mohd Nor, Aishah Harun, Desmond Looh dan Dino 
bin Rais.  

Kes ini sedang disiasat oleh SPRM dan menurut Utusan Malaysia, KSU 
KPKK, Datuk Wira Kamaruddin Siaraf telah dipanggil untuk membantu dalam 
siasatan. Saya juga diberitahu beberapa pegawai kanan SKMM juga telah disoal 
jawab bersabit kes net book 1Malaysia bernilai RM1 bilion tersebut. Yang 
Berhormat Menteri harus menjawab, kenapa begitu? 

Kontroversi kedua, betulkah satu blok spektrum microwave sebanyak 80 
megahertz iaitu salah sebahagian spektrum 700 megahertz untuk memuatkan 
siaran televisyen digital telah diberi secara senyap-senyap kepada kumpulan YTL 
di bawah pimpinan jutawan Francis Yeoh untuk diguna pakai dalam perkhidmatan 
televisyen hibrid yang dijangka akan bermula pada penghujung tahun 2011. Ini 
telah disebut dalam The Edge dua minggu yang lepas. 

Kata-kata dasar dalam kontroversi ini ialah YTL telah diberikan spektrum 
700 megahertz secara senyap-senyap. Erti kata secara tidak telus. Erti kata 



syarikat telekomunikasi untuk membangunkan infra di kawasan-kawasan luar bandar, kawasan-kawasan pinggir bandar dan sebagainya. Akan tetapi, hari ini kita lihat bahawa luar bandar masih jauh ketinggalan kerana akibat daripada pengurusan yang tidak betul yang mana pengurusan ini hanya lebih menumpukan lebih daripada RM1 bilion untuk membeli net book yang diberikan. Saya kira bahawa itu bukan fungsi tabung ini untuk berikan net book dengan jumlah RM1 bilion apatah lagi dengan cara pembelian tersebut yang kita lihat bahawa sebut harga yang dibuat oleh kerajaan RM835 untuk satu net book tetapi harga sebenarnya ialah lebih jauh murah daripada itu. Jadi, semua ini saya rangkumkan bahawa sebagai satu penghujahan saya bahawa adalah wajar sebagai satu ingatan untuk Parlimen ini mencipta satu sejarah bahawa kita dengan penuh keterbukaan, Yang Berhormat Menteri dengan penuh rasa jujur mengambil tugas dan tanggungjawab ini. Saya bukan suruh Yang Berhormat Menteri letak jawatan. Kalau di luar ini, isu-isu yang berkaitan dengan YTL, 4G dan sebagainya, ada Menteri di India letak jawatan kerana jual 2G. Ini 4G. Saya hanya minta potong untuk RM10. Dengan penuh kejujuran, kebertanggungjawaban kepada negara dan juga rakyat dalam negara kita, saya mohon mencadang. Tuan Pengerusi: Terima kasih. Seperti biasa, dua orang daripada pembangkang dan dua orang daripada kerajaan. Kalau boleh, masa itu 10 minit. Silakan. 5.32 ptg. Tuan Jeff Ooi Chuan Aun [Jelutong]: Terima kasih Tuan Pengerusi. Demi untuk potongan RM10, saya agak spesifik. Terdapat dua kontroversi bertaraf skandal yang telah dikaitkan dengan Kementerian Penerangan, Komunikasi dan Kebudayaan (KPKK) serta satu agensi regulatory di bawah kawal seliaan kementerian tersebut yakni Suruhanjaya Komunikasi dan Multimedia Malaysia (SKMM). Kontroversi pertama, ia berkaitan dengan skandal RM1 bilion yang dikaitkan dengan penggunaan tabung USP dengan izin, Universal Services Provision kelolaan SKMM dalam pembelian net book 1Malaysia. Inti sarinya telah dilaporkan di New Straits Times 22 November dan Utusan Malaysia 25 November. Kedua-duanya adalah akhbar milikan UMNO. Malah di dalam blog kelolaan blogger pro UMNO juga menyebut tentang penglibatan syarikat-syarikat seperti Magic Telecom Sdn. Bhd., Numix Engineering Sdn. Bhd., serta personaliti- personaliti seperti Abdul Razak Mohd Nor, Aishah Harun, Desmond Looh dan Dino bin Rais. Kes ini sedang disiasat oleh SPRM dan menurut Utusan Malaysia, KSU KPKK, Datuk Wira Kamaruddin Siaraf telah dipanggil untuk membantu dalam siasatan. Saya juga diberitahu beberapa pegawai kanan SKMM juga telah disoal jawab bersabit kes net book 1Malaysia bernilai RM1 bilion tersebut. Yang Berhormat Menteri harus menjawab, kenapa begitu?. Kontroversi kedua, betulkah satu blok spektrum microwave sebanyak 80 megahertz iaitu salah sebahagian spektrum 700 megahertz untuk memuatkan siaran televisyen digital telah diberi secara senyap-senyap kepada kumpulan YTL di bawah pimpinan jutawan Francis Yeoh untuk diguna pakai dalam perkhidmatan televisyen hibrid yang dijangka akan bermula pada penghujung tahun 2011. Ini telah disebut dalam The Edge dua minggu yang lepas. Kata-kata dasar dalam kontroversi ini ialah YTL telah diberikan spektrum 700 megahertz secara senyap-senyap. Erti kata secara tidak telus. Erti kata.